ai4bharat/Pralekha huggingface dataset:
कृषी मंत्रालय
398.08 लाख हेक्टरपेक्षा जास्त क्षेत्रावर भात पेरण्या
श्री अन्न/भरड तृणधान्याची 181.06 लाख हेक्टरमध्ये पेरणी
59.91 लाख हेक्टरमध्ये उसाची पेरणी
खरीप पिकांच्या पेरणीने 1077.82 लाख हेक्टरचा टप्पा ओलांडला
नवी दिल्ली, 1 सप्टेंबर 2023
कृषी आणि शेतकरी कल्याण विभागाने 1 सप्टेंबर 2023 रोजी खरीप पिकांखालील क्षेत्र व्याप्तीची आकडेवारी जाहीर केली आहे.
Area: In lakh hactare
|
|
S.
No.
|
|
Crop
|
|
Area Sown
|
|
2023
|
|
2022
|
|
1
|
|
तांदूळ
|
|
398.08
|
|
383.79
|
|
2
|
|
डाळी
|
|
119.09
|
|
130.13
|
|
a
|
|
तूर
|
|
42.66
|
|
45.27
|
|
b
|
|
उडीद
|
|
31.68
|
|
36.65
|
|
c
|
|
मुग
|
|
30.98
|
|
33.57
|
|
d
|
|
कुळीथ
|
|
0.29
|
|
0.26
|
|
e
|
|
इतर डाळी
|
|
13.48
|
|
14.39
|
|
3
|
|
श्री अन्न आणि भरड धान्य
|
|
181.06
|
|
179.13
|
|
a
|
|
ज्वारी
|
|
14.06
|
|
15.57
|
|
b
|
|
बाजरी
|
|
70.81
|
|
70.41
|
|
c
|
|
रागी
|
|
8.13
|
|
7.73
|
|
d
|
|
इतर भरड धान्य
|
|
5.21
|
|
4.77
|
|
e
|
|
मका
|
|
82.86
|
|
80.66
|
|
4
|
|
तेलबिया
|
|
190.11
|
|
191.91
|
|
a
|
|
शेंगदाणे
|
|
43.37
|
|
45.00
|
|
b
|
|
सोयाबीन
|
|
125.13
|
|
123.91
|
|
c
|
|
सूर्यफुल
|
|
0.69
|
|
1.98
|
|
d
|
|
तीळ
|
|
11.83
|
|
12.80
|
|
e
|
|
कारळ
|
|
0.45
|
|
0.82
|
|
f
|
|
एरंडी
|
|
8.53
|
|
7.26
|
|
g
|
|
इतर तेलबिया
|
|
0.11
|
|
0.14
|
|
5
|
|
ऊस
|
|
59.91
|
|
55.65
|
|
6
|
|
ताग आणि अनबाडा
|
|
6.57
|
|
6.97
|
|
7
|
|
कापूस
|
|
122.99
|
|
125.63
|
|
Total
|
|
1077.82
|
|
1073.22
S.Bedekar/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
वाणिज्य आणि उदयोग मंत्रालय
पियुष गोयल यांच्याकडे जागतिक आर्थिक मंच-2020 साठी भारतीय शिष्टमंडळाचे नेतृत्व
दावोस येथे होणाऱ्या मंत्रीस्तरीय बैठकीत केंद्रीय वाणिज्य आणि उद्योगमंत्र्यांचा सहभाग
नवी दिल्ली, 18 जानेवारी 2020
केंद्रीय वाणिज्य आणि उद्योग मंत्री पियुष गोयल दावोस येथे होणाऱ्या 50 व्या जागतिक आर्थिक मंचासाठी भारतीय शिष्टमंडळाचे नेतृत्व करणार आहेत. दावोस येथे 20 ते 24 जानेवारी 2020 दरम्यान जागतिक आर्थिक मंच-2020 चे आयोजन करण्यात आले आहे. पियुष गोयल यांच्यासमवेत केंद्रीय नौवहन आणि रसायने व खते राज्यमंत्री मनसुख मांडवीय, कर्नाटक आणि मध्यप्रदेशचे मुख्यमंत्री, पंजाबचे अर्थमंत्री, तेलंगणाचे माहिती व तंत्रज्ञान मंत्री, उद्योग संवर्धन आणि अंतर्गत व्यापार विभागाचे सचिव, वाणिज्य आणि उद्योग मंत्रालयातील वरिष्ठ अधिकारी तसेच इनव्हेस्ट इंडियाचा शिष्टमंडळात समावेश असणार आहे.
पियुष गोयल ऑस्ट्रेलिया, दक्षिण आफ्रिका, रशिया, सौदी अरब, स्वित्झर्लंड, कोरिया आणि सिंगापूर या देशांच्या मंत्र्यांसमवेत होणाऱ्या बैठकीत सहभागी होणार आहेत. तसेच ते जागतिक व्यापार संघटनेचे संचालक आणि आर्थिक सहकार्य आणि विकास संस्था  च्या सरचिटणीसांना भेटणार आहेत.
याव्यतिरिक्त केंद्रीय मंत्री विविध कंपन्यांचे मुख्य कार्यकारी अधिकारी यांच्यासोबत द्वीपक्षीय चर्चा करणार आहेत. भारतीय रेल्वेमध्ये गुंतवणूक वाढवणे आणि देशात जागतिक गुंतवणूक निर्माण करणे याविषयी बैठक घेणार आहेत.
दावोसमध्ये होणाऱ्या जागतिक व्यापर संघटनेच्या अनौपचारिक मंत्रीस्तरीय संमेलनातही केंद्रीय वाणिज्य आणि उद्योगमंत्री सहभागी होणार आहेत.
दावोस येथे होणाऱ्या जागतिक आर्थिक मंचाच्या बैठकीत जगातील आघाडीचे नेते जागतिक, प्रादेशिक आणि औद्योगिक मुद्यांवर चर्चा करणार आहेत. एकत्रित आणि शाश्वत विश्वाचे भागीदार ही यावर्षीच्या बैठकीची संकल्पना आहे.
S. Thakur/D.Rane
(Visitor Counter : 95
रस्ते वाहतूक आणि महामार्ग मंत्रालय
केंद्र सरकारने रस्ते सुरक्षा वाढविण्यासाठी द्रुतगती महामार्ग आणि राष्ट्रीय महामार्गांवर लावण्याच्या चिन्हांकित फलकांसाठी मागर्दर्शक तत्वे जारी केली
केंद्रीय रस्ते वाहतूक आणि महामार्ग मंत्रालयाने द्रुतगती महामार्ग आणि राष्ट्रीय महामार्गांवर चिन्हांकित फलक लावण्याच्या सुविधेबाबत मागर्दर्शक तत्वे जारी केली आहेत. केंद्रीय रस्ते वाहतूक आणि महामार्ग मंत्री नितीन गडकरी यांनी मान्यता दिलेल्या या मार्गदर्शक तत्वांमध्ये वाहनांच्या चालकांना सुधारित दृश्यमानता आणि अंतःप्रेरणात्मक मार्गदर्शन करण्यासाठी सर्वोत्तम पद्धती आणि जागतिक मानकांचा समावेश करुन रस्त्यांवरील सुरक्षितता वाढवण्यावर अधिक भर देण्यात आला आहे.
या मार्गदर्शक तत्वांची काही ठळक वैशिष्ट्ये खालीलप्रमाणे :
- वाढीव दृश्यमानता आणि सुवाच्यता : प्रतिकूल परिस्थितीत देखील महत्त्वाची माहिती चालकांना नीट दिसेल आणि समजेल याची सुनिश्चिती करून घेत, योग्य उंची/अंतरावर फलक लावणे, मोठ्या अक्षरांचा वापर, चालकांना त्वरित आकलन होईल अशी चिन्हे आणि छोटी बोधवाक्ये यांच्या माध्यमातून रस्त्यांवरील चिन्हांकित फलकांची दृश्यमानता वाढवण्याला प्राधान्य देण्यात यावे.
- अंतःप्रेरणादायी संवादासाठी चित्रमय वर्णन: अत्यावश्यक संदेश अधिक परिणामकारकतेने समजण्यासाठी शब्दांसोबत चित्रमय दृश्यांचा वापर करून त्यातून मर्यादित प्रमाणात साक्षर असणाऱ्यांसह रस्त्यांचा वापर करणाऱ्या विविध गटांना समजू शकेल अशा प्रकारे संदेश दिला जावा.
- प्रादेशिक भाषा: इंग्रजी तसेच प्रादेशिक भाषेचा वापर करून रस्त्यांवरील फलकांचे संदेश लिहिलेले असावेत, जेणेकरुन रस्त्यांचा वापर करणाऱ्या विविध प्रकारच्या लोकांमध्ये अधिक उत्तम संदेश वहन, चिन्हे अधिक चांगल्या प्रकारे समजून घेणे आणि त्यातून वाहतुकीच्या नियमांचे पालन यांची सुनिश्चिती होऊ शकेल.
- लेनची शिस्त पाळण्यावर भर: चालकांना स्पष्ट आणि प्रेरणात्मक मार्गदर्शन करून त्यांना विहित लेनचा वापर करायला प्रोत्साहन देऊन तसेच वाहतुकीची कोंडी कमी करून लेनची शिस्त अधिक उत्तम प्रकारे पाळण्याकडे विशेष लक्ष द्यावे.
- टप्प्याटप्प्याने अंमलबजावणी: सुरुवातीच्या टप्प्यात, ही मार्गदर्शक तत्वे नव्याने उभारले जाणारे सर्व महामार्ग, द्रुतगती महामार्ग आणि ग्रीनफिल्ड मार्गिका यांसाठी लागू करण्यात येतील. त्याबरोबरच, जेथे 20,000 पेक्षा अधिक प्रवासी गाड्यांची वाहतूक केली जाते अशा अधिक प्रमाणात वाहतूक होणाऱ्या महामार्गांना देखील या तत्वांच्या अंमलबजावणीसाठी प्राधान्य देण्यात येईल.
ही मार्गदर्शक तत्वे देशभरातील रस्ते वाहतुकीच्या मणक्यांमध्ये सुधारणा करण्याच्या सरकारच्या कटिबद्धतेला अधोरेखित करणारी आहेत. सर्वोत्तम पद्धती आणि जागतिक मानकांचा स्वीकार करून देशातील रस्त्यांचा वापर करणाऱ्या सर्वांना सुरक्षित आणि कार्यक्षम प्रवासाचा अनुभव मिळवून देणे आणि भविष्यात न अपघात मुक्त रस्त्यांचे ध्येय साध्य करणे हा मंत्रालयाचा उद्देश आहे.
https://morth.gov.in/sites/default/files/circulars_document/Guidelines%20for%20provision%20of%20signages%20on%20Expressway%20and%20NHs%2020%20Jul%202023.pdf
गृह मंत्रालय
अयोध्येतील राम मंदिर भूमीपूजन भारतासाठी ऐतिहासिक आणि अभिमानाचा दिवस: केंद्रीय गृहमंत्री अमित शाह
पंतप्रधान नरेंद्र मोदी यांच्या हस्ते भूमीपूजन आणि भव्य राम मंदिराचा शिलान्यास सोहळा म्हणजे महान भारतीय संस्कृती आणि सभ्यतेच्या इतिहासातील एक सुवर्ण अध्याय आणि एका नवीन युगाची सुरुवात
"राम मंदिराच्या उभारणीमुळे अयोध्येची पवित्र भूमी पुन्हा एकदा आपल्या संपूर्ण वैभवासह जगासमोर येईल. धर्म आणि विकास एकत्रित आल्यामुळे रोजगाराच्या संधी निर्माण होतील"
‘‘सनातन धर्माच्या’ अनमोल वारशासाठी लढलेल्या सर्वांसमोर मी नतमस्तक
नवी दिल्ली, 5 ऑगस्ट 2020
केंद्रीय गृहमंत्री अमित शाह यांनी अयोध्येतील राम मंदिर भूमीपूजन भारतासाठी ऐतिहासिक आणि अभिमानाचे असल्याचे म्हटले आहे. अमित शाह आपल्या ट्वीट संदेशात म्हणतात, पंतप्रधान नरेंद्र मोदी यांच्या हस्ते भूमीपूजन आणि भव्य राम मंदिराचा शिलान्यास सोहळा म्हणजे महान भारतीय संस्कृती आणि सभ्यतेच्या इतिहासातील एक सुवर्ण अध्याय आणि एका नवीन युगाची सुरुवात आहे.
अमित शाह म्हणाले, अयोध्येतील राम मंदिराची उभारणी हा जगभरातील हिंदूंच्या शतकानुशतकाच्या श्रद्धेचे प्रतीक आहे. मी पंतप्रधान नरेंद्र मोदी आणि श्रीराम जन्मभूमी तीर्थ क्षेत्र न्यास यांनी राम मंदिराचे भूमीपूजन करुन कोट्यवधी लोकांच्या श्रद्धेचा आदर केल्याबद्दल त्यांच्याप्रती कृतज्ञता व्यक्त करतो.
केंद्रीय गृहमंत्री म्हणाले, प्रभू श्रीरामांचे आदर्श आणि विचार भारताच्या आत्म्यात वास्तव्य करतात. त्यांचे चरित्र आणि तत्वज्ञान भारतीय संस्कृतीचा पाया आहे. राम मंदिराच्या उभारणीमुळे अयोध्येची पवित्र भूमी पुन्हा एकदा आपल्या संपूर्ण वैभवासह जगासमोर येईल. धर्म आणि विकास एकत्रित आल्यामुळे रोजगाराच्या संधी निर्माण होतील.
अमित शाह म्हणाले, सरकार भारतीय संस्कृती आणि मूल्य संवर्धनासाठी कटीबद्ध आहे. आजच्या अविस्मरणीय दिवसाच्या सर्व भारतीयांना शुभेच्छा. भव्य राम मंदिराची उभारणी ही पंतप्रधान नरेंद्र मोदी यांच्या भक्कम आणि निर्णायक नेतृत्वाचे प्रतिबिंब आहे.
अमित शाह पुढे म्हणाले, ‘सनातन’  धर्म संस्कृतीच्या अमूल्य वारशासाठी अनेक वर्ष लढा देणाऱ्या सर्वांसमोर मी नतमस्तक आहे.G.Chippalkatti/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
राष्ट्रपती कार्यालय
राष्ट्रपती द्रौपदी मुर्मू यांच्या हस्ते राष्ट्रीय पंचायत पुरस्कारांचे वितरण
नवी दिल्ली, 17 एप्रिल 2023
राष्ट्रपती द्रौपदी मुर्मू यांच्या हस्ते आज नवी दिल्लीत राष्ट्रीय पंचायत पुरस्कारांचे वितरण तसेच पंचायतींना प्रोत्साहन देण्याच्या उद्देशाने आयोजित केलेल्या राष्ट्रीय संमेलनाचे उद्घाटन झाले.
गेल्या काही दशकांमध्ये शहरीकरण वेगाने वाढले असून देखील बहुतांश लोकसंख्या अद्याप ग्रामीण भागात राहते आहे, जे शहरात वास्तव्य करत आहेत ते देखील या ना त्या कारणाने गावांशी जोडले गेले आहेत, गावांच्या विकासामुळेच संपूर्ण देशाचा सर्वांगीण विकास साध्य होईल, असे राष्ट्रपती यावेळी म्हणाल्या.
गावाच्या विकासाची रूपरेषा किंवा आराखडा कसा असावा आणि त्याची अंमलबजावणी कशी करावी, याचा निर्णय ग्रामीण जनतेला घेता यायला हवा, असे त्यांनी सांगितले. पंचायत म्हणजे केवळ सरकारी उपक्रम आणि योजना राबवण्याचे साधन नव्हे तर नवे नेतृत्व, योजनाकर्ते, धोरण कर्ते आणि नवोन्मेषक तयार करण्याचे, घडवण्याचे स्थान असायला हवे, असे राष्ट्रपती म्हणाल्या. एका पंचायती मधील सर्वोत्तम पद्धती इतर पंचायतींमध्ये अंमलात आणून आपली गावे आपण लवकर विकसित आणि समृद्ध करू शकतो, असे त्यांनी सांगितले.
ज्या समाजात परस्पर सहकार्य आणि एकमेकांप्रती विश्वास असतो, त्या समाजाची अधिक भरभराट होते. गाव हे एक विस्तारित कुटुंब असते, हे लक्षात घेऊन सर्व सामुदायिक कार्य शक्य तितक्या परस्पर सामंजस्याने केली पाहिजेत, असे राष्ट्रपती म्हणाल्या.
कोणत्याही समाजाच्या सर्वांगीण विकासाकरता, महिलांचा सहभाग अत्यावश्यक आहे, असे त्यांनी सांगितले. महिलांना स्वतःसाठी, त्यांच्या कुटुंबासाठी आणि समाजाच्या कल्याणासाठीचे निर्णय घेण्याचा अधिकार असला पाहिजे. कुटुंबात आणि गावपातळीवर महिलांचे सक्षमीकरण झाले तर त्यांना हा अधिकार साध्य होईल, असं त्या म्हणाल्या. स्थानिक ग्रामीण स्वराज्य संस्थांच्या 31.5 लाखाहून अधिक निवडून आलेल्या प्रतिनिधींपैकी 46 टक्के महिला आहेत, याबद्दल राष्ट्रपतींनी आनंद व्यक्त केला. ग्रामपंचायतीच्या कार्यात महिलांनी सक्रिय सहभाग घ्यावा आणि या कार्यात त्यांच्या कुटुंबातील सदस्यांनी महिलांच्या प्रयत्नांना साथ द्यावी असे आवाहन देखील राष्ट्रपतींनी केले.
राष्ट्रपतींचे संपूर्ण भाषण वाचण्यासाठी इथे क्लिक करा.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 175
पेट्रोलियम आणि नैसर्गिक वायू मंत्रालय
तेल आयातीवरचे अवलंबित्व कमी करण्यासाठी सरकारचे प्रयत्न
तेल आयातीवरचे अवलंबित्व कमी करण्यासाठी केंद्र सरकार सर्वतोपरी प्रयत्न करत असल्याची माहिती केंद्रीय पेट्रोलियम आणि नैसर्गिक वायू मंत्री धर्मेंद्र प्रधान यांनी आज लोक सभेत एका प्रश्नाच्या लेखी उत्तरात दिली.
पेट्रोलियम आणि नैसर्गिक वायू मंत्रालय, नविकरणीय उर्जा त्याचबरोबर इथेनॉल,कॉम्प्रेस बायो गॅस, बायो डीझेल यासारख्या पर्यायी इंधनांसाठी प्रोत्साहन देत आहे. गॅस आधारित अर्थव्यवस्थेकडे वळण्यासाठी स्वच्छ इंधन म्हणून नैसर्गिक वायुला प्रोत्साहन, तेल शुद्धीकरण कारखाना प्रक्रिया सुधारणा, उर्जा क्षमता आणि संवर्धन यांना प्रोत्साहन, विविध धोरणा अंतर्गत देशात तेल आणि नैसर्गिक वायू उत्पादनात वाढ करण्यासाठी प्रयत्न करण्यात येत आहेत. या धोरणामध्ये प्रोडक्शन शेअरिंग करार धोरण, हायड्रो कार्बन एक्सप्लोरेशन अँन्ड लायसन्सिंग पॉलिसी, राष्ट्रीय डाटा भांडाराची स्थापना यांचा समावेश आहे. राष्ट्रीय तेल कंपन्यांना कार्यात्मक स्वातंत्र्य आणि इलेक्ट्रोनिक एक खिडकी यंत्रणेसह मंजुरी प्रक्रिया सुटसुटीत करत खाजगी क्षेत्राचा व्यापक सहभाग सुनिश्चित करण्यात येत आहे. तेलाची आयात कमी राहावी यासाठी पेट्रोलियम आणि नैसर्गिक वायू मंत्रालय, केंद्र सरकारच्या विविध मंत्रालयांशी समन्वय साधत काम करत आहे, असेही उत्तरात नमूद करण्यात आले आहे.
S.Tupe/N.Chitale/P.Kor
वाणिज्य आणि उदयोग मंत्रालय
एक जिल्हा एक उत्पादन  उपक्रमाचे ओपन नेटवर्क फॉर डिजिटल कॉमर्स  सह जोडल्यास एक जिल्हा एक उत्पादन  उपक्रमाच्या कक्षा आणखी विस्तारण्यास मदत होईल - पीयूष गोयल
नवी दिल्ली, 29 ऑगस्ट 2022
एक जिल्हा एक उत्पादन  हा उपक्रम ओपन नेटवर्क फॉर डिजिटल कॉमर्सला जोडण्याचे आवाहन केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी केले आहे. खरेदीदार आणि विक्रेते यांना लोकतंत्रात्मक व्यासपीठावर एकत्र आणल्यास एक जिल्हा एक उत्पादन उपक्रमाच्या कक्षा आणखी विस्तारण्यास ओपन नेटवर्क फॉर डिजिटल कॉमर्स  मदत करेल,असे गोयल यांनी सांगितले. आज नवी दिल्ली येथे ' एक जिल्हा एक उत्पादन भेट यादी' आणि 'एक जिल्हा एक उत्पादन स्टोअरफ्रंट' चा प्रारंभ केल्यानंतर ते बोलत होते. देशाच्या दुर्गम भागातील लोक जोपर्यंत विकासात समान भागधारक होत नाहीत तसेच प्रगतीच्या फळांचा सर्वांच्या इतकाच फायदा घेत नाहीत तोपर्यंत भारताचा विकास होऊ शकत नाही, यावर गोयल यांनी भर दिला. एक जिल्हा एक उत्पादन उपक्रम समाजातल्या उतरंडीच्या तळाशी असलेल्या लोकांपर्यंत समृद्धी आणण्यास मदत करेल असा विश्वास त्यांनी व्यक्त केला.
गोयल यांनी सरकारची मंत्रालये, प्रशासकीय विभाग आणि इतर सरकारी संस्थांना एक जिल्हा एक उत्पादन उपक्रमातील उत्पादनांचा केवळ देशातच नाही तर भारताबाहेर भेटवस्तू म्हणून देण्यासाठी विचार करावा असे सांगितले.
गोयल यांनी राष्ट्रीय फॅशन तंत्रज्ञान संस्था , राष्ट्रीय डिझाईन संस्था  आणि भारतीय परदेश व्यापार संस्था  सारख्या प्रख्यात संस्थांमधील विद्यार्थ्यांना एक जिल्हा एक उत्पादन उपक्रमाला चालना देण्यासाठी विविध सर्जनशील पद्धती शोधण्याचे आवाहन केले. एक जिल्हा एक उत्पादन उपक्रमातील उत्पादनांचे ब्रँडींग करण्याच्या गरजेवर देखील त्यांनी भर दिला. या उत्पादनांपैकी बहुतांश उत्पादने नैसर्गिक आणि पर्यावरणास अनुकूल , टिकाऊ आणि पृथ्वीसाठी हितकारक आहेत. या संदर्भात, गोयल यांनी भौगोलिक संकेतन  प्रक्रिया सुलभ, सुव्यवस्थित आणि जलद करून भौगोलिक संकेतन  केलेल्या उत्पादनांच्या यादीचा विस्तार करण्याचे आवाहन केले. बाजारपेठेतील बनावट उत्पादनांची विक्री रोखण्यासाठी अस्सल एक जिल्हा एक उत्पादनांची उपलब्धता वाढवण्याचे आवाहन त्यांनी केले. बनावट वस्तू विकणाऱ्यांवर कडक कारवाई झाली पाहिजे असे त्यांनी सांगितले. गोयल म्हणाले की, ज्या उत्पादनातील कारागिरांची संख्या कमी असल्याने ते संकटात आहेत त्या कला आणि हस्तकला प्रकारात अधिकाधिक कारागिरांना प्रशिक्षित करणे आवश्यक आहे जेणेकरून त्यांचे संवर्धन होईल, असे मत गोयल यांनी व्यक्त केले.
S.Kulkarni/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 129
पंतप्रधान कार्यालय
पंतप्रधानांनी ईशान्य भागातील विकास दर्शवणारी संदेश मालिका केली सामायिक.
गेल्या नऊ वर्षात देशातील ईशान्य प्रदेशांचा झालेल्या विकासावरील संदेश मालिका सामायिक केली.
पंतप्रधानांनी ट्विट केले आहे की,
ईशान्येकडील प्रदेशात होत असलेल्या परिवर्तनावरील एक रोचक संदेश मालिका. या भागाची संपूर्ण क्षमता समजून घेण्यासाठीही याची मदत होईल.
रस्ते वाहतूक आणि महामार्ग मंत्रालय
रस्ते अपघातांत झालेले मृत्यू
नवी दिल्ली, 19 जुलै 2021
विविध राज्ये / केंद्रशासित प्रदेशांच्या पोलिस विभागांकडून प्राप्त झालेल्या माहितीनुसार, वर्ष 2017 ते 2019 या कालावधीत देशातील सर्व रस्त्यावरील अपघातात म्रुत्यूमुखी पडलेल्या व्यक्तींची संख्या खाली दिलेल्या तक्त्यात दर्शविली आहे:
|
|
Year
|
|
Number of persons killed
|
|
2017
|
|
1,47,913
|
|
2018
|
|
1,51,417
|
|
2019
|
|
1,51,113
रस्ते वाहतूक आणि महामार्ग मंत्रालयाने, देशाच्या प्रत्येक जिल्ह्यात, रस्ते वापरकर्त्यांमधे जनजागृती निर्माण करण्यासाठी ,जिल्ह्याच्या माननीय खासदार यांच्या अध्यक्षतेखाली, संसद सदस्यांना 'रस्ता सुरक्षा समिती ’स्थापन करण्यासाठी अधिसूचित केले आहे.
शिक्षण, अभियांत्रिकी , अंमलबजावणी आणि आपत्कालीन व्यवस्था यावर आधारित रस्ता सुरक्षेच्या प्रश्नावर लक्ष वेधण्यासाठी, मंत्रालयाने एक बहुआयामी धोरण आखले आहे. त्या अनुषंगाने मंत्रालयाने विविध उपक्रम हाती घेतले आहेत: -
अधिक माहितीसाठी येथे क्लिक करा
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
पंतप्रधान कार्यालय
पंतप्रधानांचा देशातील आघाडीच्या ऑक्सिजन उत्पादकांशी दूरदृश्य प्रणालीद्वारे संवाद
नवी दिल्ली, 23 एप्रिल 2021
पंतप्रधान नरेंद्र मोदी यांनी आज दूरदृश्य प्रणालीद्वारे देशभरातील आघाडीच्या ऑक्सिजन उत्पादकांशी चर्चा केली. पंतप्रधान मोदी म्हणाले, ही वेळ केवळ आव्हानांवर मात करण्याची नाही तर अत्यंत कमी कालावधीत तोडगा उपलब्ध करून देण्याची आहे. सरकार आणि ऑक्सिजन उत्पादकांमध्ये उत्तम समन्वय असण्याच्या गरजेवर पंतप्रधान मोदींनी भर दिला.
ऑक्सिजन उत्पादकांनी गेल्या काही आठवड्यांत त्यांच्या उत्पादनात वाढ केल्याबद्दल पंतप्रधानांनी प्रशंसा केली. द्रवरूप ऑक्सीजनचे उत्पादन वाढविण्याच्या दृष्टीने उचललेली अनेक पावले त्यांनी जाणून घेतली. देशातील वैद्यकीय आवश्यकता पूर्ण करण्यासाठी औद्योगिक ऑक्सिजन वैद्यकीय क्षेत्रासाठी वळवल्याबद्दल पंतप्रधान मोदींनी उद्योगांचे आभार मानले.
परिस्थितीत आणखी सुधारणा होण्यासाठी, आगामी काळात ऑक्सिजनची मागणी पूर्ण करण्याच्या दृष्टीने उद्योग क्षेत्राचा पूर्ण क्षमतेने उपयोग केला जाईल असे पंतप्रधानांनी या बैठकीत सांगितले. ऑक्सिजन सिलिंडरच्या उप्लब्धतेसह ऑक्सिजनच्या वाहतुकीसाठी रसद पुरवण्याची सुविधा यामध्ये सुधारणा करण्याची आवश्यकता पंतप्रधानांनी नमूद केली. इतर वायूची वाहतूक करणाऱ्या टॅंकरचा वापर ऑक्सिजन पुरवठ्यासाठी करावा अशी आग्रही विनंती त्यांनी उद्योग क्षेत्राला केली.
राज्यांची ऑक्सिजन संबंधित आवश्यकता लक्षात घेता , उत्पादन केंद्रात टँकर्स लवकरात लवकर पोहोचतील या दृष्टीने सरकार रेल्वे आणि हवाई दलाच्या प्रभावी वापरासाठी कार्यरत आहे , असे पंतप्रधान म्हणाले.
सरकार, राज्य, उद्योग क्षेत्र वाहतूकदार आणि सर्व रुग्णालयांनी एकत्र येऊन एकत्र काम करण्याची गरज आहे.ताळमेळ आणि समन्वय चांगला राहिल्यास आव्हानावर मात करणे सोपे जाईल, अशी टिपण्णी पंतप्रधानांनी केली.
पंतप्रधान मोदी यांनी ऑक्सीजन उत्पादकांचे कौतुक करत त्यांना सरकारचा पूर्ण पाठिंबा दर्शवला आणि आशा व्यक्त केली की, देश लवकरच या संकटावर मात करण्यात यशस्वी होईल.
आरआयएल चे अध्यक्ष आणि व्यवस्थापकीय संचालक श्री. मुकेश अंबानी, एसएआयएल च्या अध्यक्षा श्रीमती सोमा मंडल , जेएसडब्लूचे श्री सज्जन जिंदाल , टाटा स्टीलचे नरेंद्रन, जेएसपीएल चे श्री . नवीन जिंदाल, एएमएनएसचे श्री. दिलीप ओमेन, एलआयएनडी चे श्री. एम . बॅनर्जी, आयनॉक्सचे श्री, सिद्धार्थ जैन, एअर वॉटर जमशेदपूरचे व्यवस्थापकीय संचालक श्री . नोरियो शिबुया, नॅशनल ऑक्सीजन लिमिटेडचे श्री. राजेशकुमार सराफ आणि अखिल भारतीय औद्योगिक वायू उत्पादक संघटनेचे अध्यक्ष श्री. संकेत टिकू या बैठकीला उपस्थित होते.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जालियनवाला बाग हत्याकांडातल्या शहीदांना पंतप्रधानांकडून आदरांजली अर्पण
नवी दिल्ली, 13 एप्रिल 2019
जालियनवाला बाग हत्याकांडातल्या शहिदांना पंतप्रधान नरेंद्र मोदी यांनी आदरांजली अर्पण केली आहे.
100 वर्षापूर्वी घडलेल्या जालियनवाला बाग भयावह हत्याकांडाचे आज आपण स्मरण करत आहोत. या दुर्भाग्यपूर्ण दिवशी शहिद झालेल्या लोकांना भारत श्रद्धांजली अर्पण करत आहे. त्यांचे शौर्य आणि बलिदान सदैव स्मरणात राहील. या स्मृती, त्यांना अभिमान वाटेल असा भारत घडविण्यासाठी अधिक परीश्रम करण्याचे आपल्याला बळ देतात असे पंतप्रधानांनी म्हटले आहे.
N.Sapre/N.Chitale/D.Rane
(Visitor Counter : 42
सांस्कृतिक मंत्रालय
पंतप्रधानांना प्राप्त झालेल्या भेटवस्तू आणि स्मृतीचिन्हांच्या ई-लिलावाची तिसरी फेरी आजपासून सुरू
7 ऑक्टोबर 2021 पर्यंत ई-लिलाव सुरु राहणार
ई-लिलावातून मिळणारी रक्कम नमामी गंगे अभियानाला जाणार
मुख्य ठळक मुद्दे:
- ई-लिलावाच्या या फेरीत सुमारे 1330 स्मृतीचिन्हांचा ई-लिलाव होत आहे
- ई-लिलावामध्ये व्यक्ती/संस्था https://pmmementos.gov.in या संकेतस्थळाद्वारे सहभागी होऊ शकतात
- टोक्यो 2020 पॅरालिम्पिक आणि टोक्यो 2020 ऑलिम्पिक क्रीडा स्पर्धेतील विजेत्यांनी पंतप्रधानांना भेटवस्तू म्हणून दिलेले क्रीडा साहित्य आणि उपकरणे ही लिलावाची प्रमुख वैशिष्ट्ये आहेत.
पंतप्रधान श्री नरेंद्र मोदी यांना भेट म्हणून दिलेल्या प्रतिष्ठेच्या आणि संस्मरणीय भेटवस्तूंच्या ई-लिलावाची तिसरी फेरी https://pmmementos.gov.in या वेब पोर्टलद्वारे 17 सप्टेंबर ते 7 ऑक्टोबर 2021 दरम्यान आयोजित केली आहे. टोक्यो 2020 पॅरालिम्पिक आणि टोक्यो 2020 ऑलिम्पिक क्रीडा स्पर्धेतील विजेत्यांनी पंतप्रधानांना भेटवस्तू म्हणून दिलेले क्रीडा साहित्य आणि उपकरणांचा या ई- लिलावात समावेश आहे. इतर चित्तवेधक कलाकृतींमध्ये अयोध्या राममंदिर, चारधाम, रुद्राक्ष कन्व्हेन्शन सेंटरची प्रतिकृती शिल्प, चित्रे, वस्त्रे आदींचा समावेश आहे.
ई-लिलावाच्या या फेरीत सुमारे 1330 स्मृतिचिन्हांचा ई-लिलाव केला जात आहे. टोक्यो 2020 पॅरालिम्पिक क्रीडा स्पर्धेतील सुवर्णपदक विजेता श्री सुमित अंतिल यांनी वापरलेला भाला आणि टोकियो 2020 ऑलिम्पिक गेम्समध्ये श्री नीरज चोप्रा यांनी वापरलेला भाला हा सर्वात जास्त किंमत असलेली वस्तू आहे,या भाल्यांची कमीत कमी अपेक्षित किंमत प्रत्येकी एक कोटी रुपये निश्चित करण्यात आली आहे. रु. 200. किंमतीचा लहान आकाराचा सजावटीचा हत्ती हा सर्वात कमी किंमत असलेली वस्तू आहे.
केंद्रीय संस्कृती मंत्र्यांनी एका ट्विटद्वारे लिलावासंदर्भात माहिती दिली आहे.
लव्हलीना बोर्गोहेनने वापरलेल्या आणि तिने स्वतः स्वाक्षरी केलेल्या निळ्या बॉक्सिंग ग्लोव्हजसारख्या इतर काही वस्तू देखील लिलावासाठी ठेवण्यात आल्या आहेत. पॅरालिम्पिकमधील सुवर्णपदक विजेता कृष्णा नागर याने स्वाक्षरी केलेले बॅडमिंटन रॅकेट देखील बोलीसाठी ठेवण्यात आले आहे.तसेच टोक्यो 2020 पॅरालिम्पिक क्रीडा स्पर्धेतील रौप्य पदक विजेती भाविना पटेलने या स्पर्धेत खेळताना वापरलेले टेबल टेनिस रॅकेटही या ई- लिलावात ठेवण्यात आले आहे.
17 सप्टेंबर ते 7 ऑक्टोबर, 2021 दरम्यान https://pmmementos.gov.in या संकेतस्थळाद्वारे व्यक्ती/संस्था ई -लिलावामध्ये सहभागी होऊ शकतात.
ई-लिलावातून मिळणारी रक्कम गंगेचे संरक्षण आणि कायाकल्प करण्याच्या उद्देशाने 'नमामि गंगे 'अभियानाला जाईल. "नमामि गंगे" अभियानाद्वारे देशाची जीवनरेषा - गंगा नदीचे संरक्षण करण्याच्या उदात्त कारणासाठी,.मिळालेल्या सर्व भेटवस्तूंचा लिलाव करण्याचा निर्णय घेणारे श्री नरेंद्र मोदी हे भारताचे पहिले पंतप्रधान आहेत. उत्तराखंडमधील गौमुख येथे नदीच्या उगमस्थानापासून ते पश्चिम बंगालच्या समुद्रामध्ये विलीन होणाऱ्या या सामर्थ्यशाली नदीने देशातील अर्ध्या लोकसंख्येचे जीवन समृद्ध केले आहे आणि म्हणूनच पंतप्रधानांनी अनेकदा गंगा नदीचे वर्णन देशाच्या सांस्कृतिक गौरवाचे आणि विश्वासाचे प्रतीक म्हणून केले आहे.
प्रमुख वस्तूंची यादी पाहण्यासाठी येथे क्लिक करा
पर्यटन मंत्रालय
भरड धान्याबाबत जनजागृतीसाठी इंडिया टुरिझमचा भारतीय प्रौद्योगिकी संस्थान मुंबई आणि मुंबईतील महाविद्यालयीन विद्यार्थ्यांसह विशेष उपक्रम
संयुक्त राष्ट्रांच्या सर्वसाधारण सभेने मार्च 2021 मध्ये 75 व्या अधिवेशनात 2023 वर्ष हे आंतरराष्ट्रीय भरड धान्य वर्ष घोषित केले. भारताच्या पंतप्रधानांच्या नेतृत्वाखाली, केंद्र सरकारने आंतरराष्ट्रीय भरड धान्य वर्ष 2023 चा प्रस्ताव मांडला होता , जो संयुक्त राष्ट्रांच्या आमसभेने स्वीकारला होता.
प्राचीन काळापासून आशिया आणि आफ्रिकेसाठी भरड धान्य हे पारंपारिक अन्न राहिले आहे. हे एक खरीप पीक आहे , ज्याला याच श्रेणीतील इतर पिकांच्या तुलनेत कमी पाणी आणि इतर घटक लागतात.
आंतरराष्ट्रीय भरड धान्य वर्ष साजरे करण्यासाठी सर्व स्तरातील व्यक्तींचा सहभाग आवश्यक आहे हे लक्षात घेऊन, आहारात भरड धान्याच्या समावेशाबाबत जागरूकता निर्माण करण्यासाठी मुंबई स्थित इंडिया टुरिझमने मुंबईतील भारतीय प्रौद्योगिकी संस्थान सहकार्याने पर्यटन आणि आदरातिथ्य अभ्यासक्रमाच्या महाविद्यालयीन विद्यार्थ्यांना सहभागी करून घेतले आहे. या अनुषंगाने 28.2.23 रोजी दुपारी 3.00 ते 4.30 या वेळेत आयआयटी बॉम्बे संकुलातील पी. सी. सक्सेना सभागृहात प्रसिद्ध शेफ जर्सन फर्नांडिस यांच्यासोबत एक कार्यशाळा आयोजित करण्यात आली आहे. शेफ जेर्सन फर्नांडिस हे जुहूच्या नोव्होटेल येथे पाककला विभागाचे संचालक आहेत.
ही कार्यशाळा यशस्वी करण्यासाठी मुंबईतील विविध महाविद्यालयातील युवा टुरिझम क्लबही महत्वाची भूमिका बजावत आहेत. युवकांच्या आहारात सहजपणे समाविष्ट केल्या जाऊ शकतील अशा भरड धान्याच्या पाककृती , त्याचे पौष्टिक फायदे आणि भरड धान्यासंबंधी प्रश्नमंजुषा स्पर्धा यांचा या कार्यक्रमात समावेश आहे